Inden transfervinduet lukkede, fik Fortuna Hjørring papir på to amerikanske spillere, der kommer til klubben fra den amerikanske WPS-klub Magic Jack i Florida. Første nye kvinde i Hjørringklubben er den 26-årige målmand Jill Joyden, som skal supplere Fortunas landsholdskeeper, Heidi Johansen. Derudover skal også 28-årige Lydia Vandenbergh trække i den grønne Fortuna-trøje. Hun er en venstrebenet back eller kantspiller og betegnes som teknisk stærk. Fortuna overvintrer på 3F Ligaens andenplads, tre point efter førerholdet Brøndby og et enkelt point foran Skovbakken.

Referat:
To amerikanere skal hjælpe Hjørringklubben i jagten på DM-guld.